stanford-oval/wikipedia huggingface dataset:
בלארוס
דמוגרפיה > יהודי בלארוס

עד למלחמת העולם הראשונה הייתה בבלארוס אוכלוסייה יהודית גדולה ובעלת תרבות מפוארת. הקהילות הגדולות היו במינסק, הרודנה, פינסק, הומל, מוהילב וויטבסק. בערים אלה היוו היהודים אחוז גדול מכלל האוכלוסייה. לפי מפקד האוכלוסין הגדול של האימפריה הרוסית משנת 1897, 51% מתושבי מינסק היו יהודים.
בלארוס הייתה ערש התרבות היהודית הליטאית, ובתחמה פעלו ישיבות מפורסמות, שהגדולה ביניהן הייתה וולוז'ין, שנחשבה ל"אם הישיבות", והעמידה את ראשי הישיבות והרבנים החשובים ביותר בעולם בזמנם, ואשר היה בה גם גרעין של השכלה כללית, שהבולט בחבריה היה חיים נחמן ביאליק. כן התנהלו בה ישיבות מיר, גרודנא, קמניץ, קלצק וסלוצק. גם העיר בריסק, שהייתה מרכז רוחני יהודי מפואר ועתיק-יומין, סופחה לאחר המלחמה לבלארוס. יהודי וילנה היו חלק מהמרקם התרבותי והדמוגרפי של יהדות ליטא-פולין-בלארוס. חלק גדול מהיהודים החרדים (אלו שאינם חסידים או ספרדים) שומרים עד היום את ההגדרה של 'יהודים ליטאים', שמבחינה היסטורית חלה על כל יהודי בלארוס.
לפני השואה חיו בבלארוס כ-750,000 יהודים, מרביתם בחלקה המערבי, שהיה עד 1939 בשלטון פולין. עם כיבושה של בלארוס על ידי גרמניה הנאצית ב-1941 הצליחו חלק מן היהודים להימלט מזרחה (בעיקר מהחלק המזרחי, שהותקף מאוחר יותר), בעוד רוב הנשארים נרצחו. לאחר המלחמה חזרו חלק מן הניצולים לבלארוס. החיים היהודיים קמו לתחייה מהר, והתקיימו תקופה מסוימת ברמה גבוהה יחסית לברית המועצות. במינסק התנהל תיאטרון יהודי בהנהלת שלמה מיכאלס; בקהילות רבות הוסיפו להתקיים רבנים ובתי כנסת. לאחר רצח מיכאלס ומשפט הרופאים ב-1953, חוסלה מרבית הפעילות. נוסף על כך, השלטונות הסובייטים עודדו יהודים רבים לעזוב את בלארוס ואוקראינה ולהתיישב בעומק רוסיה ומרכז אסיה, כדי לפתח את האזורים הללו מבחינה כלכלית. בשנות ה-90 של המאה ה-20 התעוררו החיים היהודיים שוב; הוקמו בתי ספר במקומות שונים, ושבו רבנים לעמוד בראש הקהילות. לפני תחילת העלייה גדולה של שנות ה-90 היו בבלארוס 112,000 יהודים. בין השנים 1990–2004 עלו לישראל כ-70,000 עולים מבלארוס. בבלארוס עצמה פעילות מאוד מספר תנועות יהודיות: חב"ד – פעילה ברוב הערים, וכן זהו מוצאה של חסידות זו; קרלין – בעיקר בפינסק; הליטאים – במינסק, בהומל, מוהילוב, ויטבסק. כמו כן, במינסק ובלידה קיימת קהילה רפורמית. כיום[דרושה הבהרה] יש בבלארוס כ-25,000 יהודים.
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
1 2  ביילורוסיה הכריזה על עצמאות, מעריב, 29 ביולי 1990
1 2  ביילורוסיה הכריזה על עצאותה; מולדוויה - מחר, הארץ, 26 באוגוסט 1991
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
1 2  Mulvey, Stephen (2001-09-10). "Profile: Europe's last dictator?". BBC News. British Broadcasting Corporation. נבדק ב-2007-12-21.
↑  שימש את הרפובליקה העממית של בלארוס שהוכרזה ב-1919 ואת הרפובליקה של בלארוס בשנים 1991–1995.
↑  "Profile: Alexander Lukashenko". BBC News. 20 במרץ 2006. נבדק ב-2006-03-26. {{cite web}}:  (עזרה)
1 2  רודן בלארוס למפגינים: "לא תהיה מהפכה"; באירופה שוקלים סנקציות, באתר וואלה, 10 באוגוסט 2020
| מדינות אירופה |
| --- | --- | --- |
| מדינות ריבוניות | אוסטריה • אוקראינה • אזרבייג'ן 1 • איטליה • איסלנד • אירלנד • אלבניה • אנדורה • אסטוניה • ארמניה 2 • בולגריה • בלגיה • בלארוס • בוסניה והרצגובינה • גאורגיה 1 • גרמניה • דנמרק • הולנד • הונגריה • הממלכה המאוחדת • הרפובליקה הצ'כית • ותיקן • טורקיה 1 • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צרפת •  קזחסטן 1 • קפריסין 2 • קרואטיה • רומניה • רוסיה 1 • שוודיה • שווייץ |  |
| חבלי ארץ "לא מוכרים" | אבחזיה • דרום אוסטיה • טרנסניסטריה • קוסובו • צפון קפריסין 2 |  |
| שטחים תלויים | אולנד • אקרוטירי ודקליה 2 • איי פארו • גיברלטר • גגאוזיה • גרנזי • יאן מאיין • ג'רזי • האי מאן • סבאלברד |  |
| הערות | 1 חלק משטח המדינה נמצא באסיה. 2 מבחינה גאוגרפית נמצאת באסיה, אך נחשבת חלק מאירופה מסיבות היסטוריות. |  |
| --- | --- |
בקרת זהויות :  NLI: 987007567626905171  BNE: XX451313  BnF: cb153259176 (data)  CiNii: DA12328215  GND: 4079143-9  HDS: 042855  ISNI: 0000 0001 2171 2080  KulturNav: 724e58d3-03d0-44c4-b46d-47e5e002215c  LCCN: n91128701  MusicBrainz: 660e3c48-b301-3c8c-9708-0f71d5d094d6  NARA: 10045271  NDL: 00577502  NKC: ge128882  RERO: 02-A005308443  SELIBR: 171858  SUDOC: 027501086  UKPARL: DpqsBKYq  VIAF: 122714179   WorldCat (עם VIAF): 122714179 
הדוכסות הליטאית הגדולה, מפה מאת טוביאס לוטר (Tobias Lotter)‏, 1780
מבט על כנסיית ניאסביז'
מגיסטריום: מבחן הברזל

| --- | --- |

 מידע כללי
 מאת:  הולי בלק, קסנדרה קלייר
 שפת המקור:  אנגלית
 סוגה:  פנטזיה
 הוצאה
 תאריך הוצאה:  2014 
 הוצאה בעברית
 הוצאה:  כנרת זמורה-דביר
 
מגיסטריום, מבחן הברזל (באנגלית: Magisterium the iron trial) הוא הראשון בסדרת הספרים "מגיסטריום", סדרה פרי עטן של הסופרות הולי בלק וקסנדרה קלייר. הסדרה מתארת את מאבקו של קאלם האנט, ילד בעל מוגבלות ברגלו, וחבריו, ארון וטמרה, באויב המוות; קוסם השולט בכאוס אשר השמיד חלק גדול מעולם הקוסמים. הספר הראשון בסדרה יצא לאור בפברואר 2015. הספר תורגם על ידי יעל אכמון והוצא לאור בישראל על ידי כנרת הוצאה לאור.
תקציר העלילה

קאלם האנט הוא ילד יתום מאם שגדל על ידי אביו. ילד בעייתי שמוכר וידוע בעיירה הקטנה בה הוא גר בהברחת מורים מחליפים, בהרגזת מנהלים, בהטרדת משגיחים ומשגיחות בקפטריה. וגם בהפרעה ליועצים פדגוגיים שרצו לעזור לו.
קאלם מוזמן למבחן קסם כדי להתקבל למגיסטריום, בית הספר לקסמים, אך אביו, מתנגד לקסמים ולכן הוא מנסה לעזור לו להיכשל במבחן. קאלם נכשל בכל חלק של המבחן. בחלק הכתיבה העט שלו מתפוצץ, במבחן הפיזי הוא שורף את הכדור שלו, ובמבחן האישי הקערה שלו נשברת. אך למרות כל הכישלונות, אחד מהמאסטרים, מאסטר רופוס, לוקח אותו תחת חסותו, ויחד עם עוד שני קוסמים צעירים (טמרה וארון), לומד קאלם לשלוט בארבעת היסודות דרך אימונים מפרכים.
במהלך תקרית בזמן שנת הלימודים, תלמידי שנה א' במגיסטריום נקלעים לקרב עם יצורים מוכי כאוס. אחד התלמידים בורח מחוץ לשטח בית הספר, קאלם מוצא אותו מגלה שקרסולו שבור, ומרפא אותו בעזרת קסם. חלק מהתלמידים נפצעים בקרב מול היצורים מוכי הכאוס, וארון המתוסכל, תוקף את היצורים עם כוח הכאוס שלו. בסוף השנה כל אחד מהתלמידים מקבל צמיד עם ריבוע ברזל, שמסמן כי הוא בוגר שנת הברזל, אך לצמיד של ארון מוצמד גם ריבוע שחור, המסמל את היותו קוסם כאוס.
דמויות

קאלם האנט: גיבור הסדרה, ילד בעייתי ולוחם צדק שאמו מתה כשהיה תינוק. קאלם הוא רוכב סקייטבורד, אינו מצטיין בכך אך מאמצו ניכר, הוא חובב קומיקס ומשחקי מחשב במיוחד. חונך על ידי אביו מגיל צעיר שקסם הוא חטא.
ארון סטיוארט: החבר הטוב ביותר של גיבור הסדרה. אתלט יתום בעל חוש צדק מפותח, קוסם השולט בקסם כאוס. מראה חיצוני- בלונדיני גבוה וספורטאי
טמרה רג'אווי: בת לזוג קוסמים עשירים ויש לה אחות שהפכה לנבלעת, יצור מהספר, אשר נוצר על ידי הישאבות של קוסם אל אחד מחמשת היסודות- אוויר, מים, אש, אדמה או כאוס. טמרה חווה את הקסמים בביתה במסיבות שהוריה עורכים והיפגשות עם קוסמים בספריה המקומית. מראה חיצוני - שיער חום גליל שבדרך כלל אסוף בצמות
ג'ספר דה - וינטר: האויב - חבר של קאל. במקור חבר של טמרה. ילד קטנוני.
השמידו : זאב המחמד מוכה האוס של קאל, קאל אסף אותו אליו כאשר היה בודד לאחר הקרב במוכי הכאוס, כשהיה גור.
סיליה : ידידה לספסל הלימודים של קאל, דודתה מתה במלחמה.
מאסטר רופוס: המאסטר של קבוצת השוליות הכוללת את קאלם ארון וטמרה ונחשב למאסטר בעל הדרגה הכי גבוהה אחרי מאסטר נורת  מראה חיצוני- קרח
מאסטר מילגרוס : המאסטרית של קבוצת השוליות הכוללת את גספר ונחשבת למאסטרית בדרגה אחרי מאסטר רופוס  מראה חיצוני- שיער שחור עם קצות שיער ורוד
הערות שוליים

↑  מגיסטריום 1 - מבחן הברזל - הולי בלק, קסנדרה קלייר, באתר www.e-vrit.co.il
↑  The Iron Trial, The Magisterium Wiki (באנגלית)
↑  The Iron Trial (Magisterium #1) – Holly Black, blackholly.com
ג'ורג'ינה קמפבל

| --- | --- |

 לידה:  12 ביוני 1992 (בת 32) מיידסטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2009 
 מקום לימודים:  רויאל הולוויי של אוניברסיטת לונדון 
 פרסים והוקרה:  פרס האקדמיה הבריטית לטלוויזיה לשחקנית הטובה ביותר (2015) 
 פרופיל ב-IMDb
 
ג'ורג'ינה קמפבל (באנגלית: Georgina Campbell; נולדה ב-12 ביוני 1992) היא שחקנית אנגלייה. ב-2015 זכתה קמפבל בפרס באפט"א לטלוויזיה לשחקנית הטובה ביותר על הופעתה בסדרה "Murdered by My Boyfriend". תפקידים נוספים שלה בטלוויזיה היו בסדרות "Flowers" (מ-2016), "ברודצ'רץ'" (2017), בפרק "Hang the DJ" בסדרה "מראה שחורה" (2017), ובסדרה "קריפטון" (2019-2018).
ביוגרפיה

קמפבל למדה ברויאל הולוויי שבאוניברסיטת לונדון. ב-2014 סיימה תואר בלימודי קולנוע.
תפקיד הבכורה של קמפבל היה בשנת 2009 כשגילמה את לוסי בדרמה "Freak". אחר כך שיחקה בתפקידים קטנים בסדרות כגון "חדר מיון", "הולבי סיטי", "רופאים" ו-"Death in Paradise". ב-2014 זכתה קמפבל בפרס באפט"א לטלוויזיה לשחקנית הטובה ביותר על תפקידה בדמות אשלי ג'ונס בסדרה "Murdered by My Boyfriend".
בהמשך כיכבה קמפבל בדרמה הקומית "After Hours" של ערוץ Sky 1 בתפקיד ג'סמין. את הסדרה ביים קרייג קאש והיא שודרה ב-2015. עוד שיחקה בתפקיד ראשי במיני-סדרה "Tripped", בתפקיד משנה בדרמה "One Of Us". ב-2016 הופיע בסדרת הקומדיה השחורה "Flowers" של ערוץ 4. ב-2017 השתתפה קמפבל בסדרת הדרמה "ברודצ'רץ'" של ITV בתפקיד הבלשית קייטי הרפורד, ובפרק "Hang the DJ" בעונה הרביעית של הסדרה "מראה שחורה". ב-2018 החלה לגלם את ליטה-זוד בסדרת הדרמה "קריפטון" בערוץ Syfy.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | Freak | לוסי | תפקיד ראשי; 16 פרקים |
| 2010 | חדר מיון | Casualty | איימי | בפרק "Dark Places" |
| 2010 |  | The Cut | קלי | סדרת טלוויזיה (2 פרקים) |
| 2011–2012 |  | Sadie J | ויטני לנדון | סדרת טלוויזיה (6 פרקים) |
| 2012 | רופאים | Doctors | אבי הלייר | בפרק "Crocodile Tears" |
| 2012 |  | One Night | רושל | מיני-סדרה |
| 2012 | הולבי סיטי | Holby City | גבי גרינדייל | בפרק "Last Day on Earth" |
| 2013 |  | Death in Paradise | תרז | בפרק "An Unholy Death" |
| 2013 |  | Ice Cream Girls | סרנה גורינג הצעירה | מיני-סדרה |
| 2014 |  | The Dumping Ground | ג'ן | בפרק "Finding Frank" |
| 2014 |  | Murdered by My Boyfriend | אשלי ג'ונס | סרט טלוויזיה זכייה בפרס באפט"א לשחקנית הטובה ביותר |
| 2015 |  | The Ark | אריס | סרט טלוויזיה |
| 2015 |  | Brotherhood | קתרין | בפרק "Mating" |
| 2015 |  | After Hours | ג'סמין | סדרת טלוויזיה (6 פרקים) |
| 2015 |  | Tripped | קייט | מיני-סדרה |
| 2016 | נקם | One Of Us | אנה | מיני-סדרה |
| 2016 |  | Flowers | אביגיל | סדרת טלוויזיה (6 פרקים) |
| 2017 | ברודצ'רץ' | Broadchurch | הבלשית קייטי הרפורד | 8 פרקים |
| 2017 | מראה שחורה | Black Mirror | איימי | בפרק "Hang the DJ" |
| 2017 | חלומות חשמליים | Philip K. Dick’s Electric Dreams | ברברה | בפרק "Impossible Planet" |
| 2018 - 2019 | קריפטון | Krypton | ליטה זוד | תפקיד ראשי (2 עונות); 20 פרקים |
| 2019 | חומריו האפלים | His Dark Materials | אדל סטרמינסטר | פרק: "The Idea of North" |
| 2019 |  | Cake | פייג' | פרק: "Cache Flow" |
| 2019 |  | Oh Jerome, No | פייג' | 3 פרקים |
| 2020 | תעלומת המגייה השחורה | The Pale Horse | דלפין | מיני-סדרה |
| 2020 |  | Soulmates | מירנדה | פרק: "Little Adventures" |
| 2022 | חשד | Suspicion | נטלי תומפסון | תפקיד ראשי; 8 פרקים |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | קינג ארתור: אגדת החרב | קיי |  |
| 2021 | Wildcat | חדיג'ה יאנג |  |
| 2021 | All My Friends Hate Me | פיג |  |
| 2022 | ברברי | טס מרשל |  |
| 2023 | קופסת הציפורים: ברצלונה | קלייר |  |
| 2023 | T.I.M. | אבי |  |
| 2024 | הם רואים הכל | סיירה |  |
| TBA | Cold Storage | נעמי ויליאמס |  |
| TBA | Lovely, Dark, and Deep | לנון |  |
| TBA | A ciegas |  |  |
| TBA | Visceral |  |  |
הערות שוליים

↑  Masters, Tim (11 במאי 2015). "Crime drama wins big at Bafta TV awards". BBC News. נבדק ב-11 במאי 2015. {{cite news}}:  (עזרה)
↑  Khaleeli, Homa (13 במאי 2015). "Bafta winner Georgina Campbell: 'We wanted it to be truthful and real'". The Guardian (באנגלית). נבדק ב-26 במרץ 2018. {{cite web}}:  (עזרה)
↑  Hughes, Sarah (30 באוקטובר 2015). "Georgina Campbell on TV's lack of diversity". The Independent (באנגלית בריטית). נבדק ב-26 במרץ 2018. {{cite news}}:  (עזרה)
↑  "Alumni in the news". Higher Online (באנגלית בריטית). 4 בינואר 2016. ארכיון מ-3 ביוני 2016. נבדק ב-26 במרץ 2018. {{cite news}}:  (עזרה)
| זוכות פרס באפט"א לטלוויזיה לשחקנית הטובה ביותר |
| --- | --- | --- |
| 1952–1959 | גוג'י וית'רס (1955) • וירג'יניה מקינה (1956) • רוזלי קראצ'לי (1957) • גוון ווטפורד (1959) |  |
| 1960–1979 | קתרין לייסי (1960) • בילי וייטלו (1961) • רות דאנינג (1962) • ברנדה ברוס (1963) • ויוויאן מרצ'נט (1964) • קתרין בלייק (1965) • גוון ווטפורד (1966) • ונסה רדגרייב (1967) • ג'ודי דנץ' (1968) • ונדי קרייג (1969) • מרגרט טייזאק (1970) • אנט קרוסבי (1971) • פטרישה הייז (1972) • בילי וייטלו (1973) • סיליה ג'ונסון (1974) • לי רמיק (1975) • אנט קרוסבי (1976) • שאן פיליפס (1977) • פנלופה קית' (1978) • פרנצ'סקה אניס (1979) |  |
| 1980–1999 | שריל קמפבל (1980) • פגי אשקרופט (1981) • ג'ודי דנץ' (1982) • בריל ריד (1983) • קוראל בראון (1984) • פגי אשקרופט (1985) • קלייר בלום (1986) • אנה מאסי (1987) • אמה תומפסון (1988) • ת'ורה הירד (1989) • דיאנה ריג (1990) • ג'רלדין מקיואן (1991) • הלן מירן (1992) • הלן מירן (1993) • הלן מירן (1994) • ג'ולייט אוברי (1995) • ג'ניפר אילי (1996) • ג'ינה מקי (1997) • דניאלה נרדיני (1998) • ת'ורה הירד (1999) |  |
| 2000–היום | ת'ורה הירד (2000) • ג'ודי דנץ' (2001) • ג'ולי וולטרס (2002) • ג'ולי וולטרס (2003) • ג'ולי וולטרס (2004) • אנמריה מרינקה (2005) • אנה מקסוול מרטין (2006) • ויקטוריה ווד (2007) • איילין אטקינס (2008) • אנה מקסוול מרטין (2009) • ג'ולי וולטרס (2010) • ויקי מק'קלור (2011) • אמילי ווטסון (2012) • שרידן סמית' (2013) • אוליביה קולמן (2014) • ג'ורג'ינה קמפבל (2015) • סוראן ג'ונס (2016) • שרה לנקשייר (2017) • מולי וינדזור (2018) • ג'ודי קומר (2019) • גלנדה ג'קסון (2020) • מיקיילה קול (2021) • ג'ודי קומר (2022) • קייט וינסלט (2023) • שרה לנקשייר (2024) |  |
| --- | --- |
בקרת זהויות :  NLI: 987007402408905171  LCCN: no2019028094  MusicBrainz: e44eece7-62f6-4e2a-93de-2f2896dcdaeb  VIAF: 6178155191946882440001   WorldCat (עם VIAF): 6178155191946882440001
אלכסנדר ניקוליץ'

אלכסנדר "אקה" ניקוליץ' (בסרבית: Александар "Аца" Николић; ‏28 באוקטובר 1924 – 12 במרץ 2000) היה כדורסלן ומאמן כדורסל סרבי. הוא גם היה פרופסור בפקולטה לספורט וחינוך גופני באוניברסיטת בלגרד. לעיתים קרובות הוא מכונה אבי הכדורסל היוגוסלבי.
ניקוליץ' שימש כמנטור למאמני כדורסל צעירים רבים ביוגוסלביה, שחלקם – כמו בוז'ידאר מליקוביץ', דושאן איבקוביץ' וז'ליקו אובראדוביץ' – הצליחו כמאמנים בפני עצמם. ניקוליץ' זכה לכינוי "הפרופסור" ו"סמל הברזל", ונכנס להיכל התהילה של הכדורסל ב-1998 ולהיכל התהילה של פיב"א ב-2007. בשנת 2008 הוא נבחר לאחד מ-50 התורמים הגדולים ליורוליג.
ראשית חייו

אף על פי שהוריו התגוררו בברצ'קו, ניקוליץ' נולד בסרייבו שבממלכת הסרבים, הקרואטים והסלובנים, מפני שאמו ההרה, קריסטה, נכנסה לפתע לצירים בזמן שביקרה את אחותה בעיר. אלכסנדר הצעיר נהנה מחינוך מיוחס באדיבות אביו העשיר ג'ורג'ה, שהיה בן 62 כשנולד. לאחר שבילה את שנותיו הראשונות בברצ'קו, עבר ניקוליץ' עם משפחתו לבירה בלגרד.
ניקוליץ' למד בגימנסיה קראלי אלכסנדר בבלגרד. לאחר מכן למד רפואה ומשפטים באוניברסיטת בלגרד, וסיים את לימודיו ב-1946.
קריירה > כשחקן

ניקוליץ' שיחק בעמדת הסמול פורוורד במשך 7 עונות בליגה היוגוסלביה, מ-1945 עד 1951, במדי הצבא היוגוסלבי (1945), פרטיזן בלגרד (1946), הכוכב האדום בלגרד (1945, 1947–1949), ז'לזניקר צ'אצ'אק ואוקק בלגרד (1951). הוא זכה באליפות יוגוסלביה ב-1945 עם הצבא היוגוסלבי וב-1947, 1948 ו-1949 עם הכוכב האדום. הוא פרש במשחק במדי אוקק בלגרד ב-1951.
קריירה > כשחקן > בנבחרת

ניקוליץ' היה חבר בנבחרת יוגוסלביה בכדורסל בסוף שנות ה-40, ושיחק במדיה ב-10 משחקים.
קריירה > כמאמן

לאחר שסיים את קריירת המשחק שלו הפך ניקוליץ' למאמן במועדונים בסרביה ובאיטליה, בעיקר באיניס וארזה.
קריירה > כמאמן > בנבחרת

ניקוליץ' שימש כמאמן נבחרת יוגוסלביה בכדורסל בין 1951 ל-1965, ומאוחר יותר בין 1977 ל-1978. בתקופה זו הוא אימן שני חברים עתידיים בהיכל התהילה של פיב"א, בוריסלב סטנקוביץ' וקרשימיר צ'וסיץ'. הוא הוביל את יוגוסלביה לזכיות באליפות אירופה בכדורסל 1977 ואליפות העולם בכדורסל 1978, מדליות כסף באליפות העולם 1963, יורובאסקט 1961 ויורובאסקט 1965, ומדליית ארד ביורובאסקט 1963.
מותו

ניקוליץ' מת ב-12 במרץ 2000 בבלגרד. הוא נקבר בסמטת האזרחים הנכבדים בבית הקברות החדש בבלגרד. לאחר מותו נקרא על שמו היכל אלכסנדר ניקוליץ', אולמן הביתי של הכוכב האדום, פרטיזן ואוקק בלגרד.
ראו גם

היכל אלכסנדר ניקוליץ'
הערות שוליים

↑  אלכסנדר ניקוליץ' באתר היכל התהילה של הכדורסל
↑  אלכסנדר ניקוליץ' באתר היכל התהילה של פיב"א
↑  "15 godina od smrti Profesora" [15 שנים למותו של הפרופסור]. B92. 12 במרץ 2015. נבדק ב-12 במרץ 2015. {{cite web}}:  (עזרה)
↑  מאמנים ששינו את העולם – אלכסנדר ניקוליץ': אבי הכדורסל היגוסלבי, באתר Hoops
1 2  ספאסוייביץ', נינה (12 במרץ 2018). "Ekskluzivno: Nepoznati detalji o profesoru Aci Nikoliću" [בלעדי: פרטים לא ידועים על פרופסור אקי ניקוליץ']. קוש מגזין. נבדק ב-29 באפריל 2018. {{cite news}}:  (עזרה)
↑  Život je sjajna zajebancija - Svedok vremena; Intervju – Bogdan Tanjević, košarkaški trener (ceo tekst) - Nedeljnik Vreme, www.vreme.com, ‏2012-06-28 (בסרבית)
1 2  "Aleksandar Nikolić - The Professor". הליגה האדריאטית. נבדק ב-29 באוקטובר 2020. {{cite web}}:  (עזרה)
| --- | --- |
בקרת זהויות :  ISNI: 0000 0003 9594 3636  NTA: 131709798  VIAF: 290814415   WorldCat (עם VIAF): 290814415
הגירה

ציור משנות ה-80 של המאה ה-19 של מהגרים המגיעים לארצות הברית
כרזת ממשלת יפן המקדמת את דרום אמריקה
הגירה היא תנועת אוכלוסייה של בני אדם העוברת ממקום למקום, בתוך מדינות או בין מדינות, לתקופות קצובות או לצמיתות. השימוש הנפוץ במושג הגירה נוגע לרוב לתנועה אנושית החוצה גבולות מדיניים לפרק זמן העולה על שנה. בנוסף קיימות תנועות אחרות של אנשים כמו תיירות.
המושג הגירה מתייחס לכל מעבר של בני אדם אם מרצון, מהגרי עבודה, עקב אידאולוגיה, או דת, או חיפוש אחר הזדמנויות חדשות או אם מחוסר רצון ובחירה כמו בזמן מלחמה, רעב, אסון טבע, אבטלה, עוני או סחר בבני אדם.
בני אדם נודדים מזה מיליוני שנים. זאת בדומה לנדידת בעלי חיים אחרים המחפשים נישות אקולוגיות או מקומות טובים יותר מבחינת מזון, ביטחון, תנאי אקלים וכדומה. במהלך האבולוציה של האדם התרחשו מספר גלי הגירה גדולים של בני אדם מאפריקה ליבשות אחרות. מיני אדם התפתחו באפריקה בראשית התקופה הפלאוליתית, והחלו לייצר כלי אבן לפני כ-3.3 מיליון שנה. ההגירה המוקמדת של האדם או "היציאה הראשונה מאפריקה" – היא נדידת מאפריקה אל אירופה ואסיה לפני כ-2 מיליון שנה של מספר מיני אדם הומו ארגסטר, הומו ארקטוס והומו היידלברגנסיס, שנדדו מאפריקה. הדבר הוביל לונדידה של מיני אדם שונים ברחבי אירו-אסיה בני האדם היו מבודדים מספיק כדי ליצור התמיינות למינים או זנים שונים כמו האדם הניאנדרטלי. הומו סאפיאנס התפתחו באפרקיה לפני כ-200 אלף שנים, ונדדו החוצה מאפריקה לפני כ-90 או 70 אלף שנים והתפשטו ברחבי העולם, כולל הגעה ליבשות אוסטרליה ואמריקה דרך אסיה. במקביל להגירה זו נעלמו מיני אדם אחרים בעשרות אלפי השנים האחרונות.
ידועים מקרים רבים של הגירה המונית במהלך ההיסטוריה. הגירה זו שונה מהגירה של בודדים או של קבוצות קטנות, וכן מהגירה עונתית (אנ') המתרחשת באופן קבוע בקהילות חקלאיות.
בתולדות האנושות נודעה להגירה השפעה עצומה מבחינה דמוגרפית ואתנית, כלכלית, חברתית ותרבותית. ב-400 השנים האחרונות השתנו הרכבי האוכלוסייה ביבשות אמריקה, אוסטרליה, צפון אסיה, אירופה ובכמה חלקים באפריקה, הם אוכלסו בעיקר בידי אירופאים שסייעו להתרחבות משקי הארצות, להגדלת השוק הפנימי ולגידול מהיר של הייצור. אך בצד תמורות אלו, הגירה מסיבית עלולה לגרום לחוסר במשאבים ולחבלי קליטה קשים, לאינפלציה ולאבטלה.
קליטת הגירה יכולה לסייע חלקית בעת קיטון בכוח העבודה, אך גם לעורר התנגדות של האוכלוסייה המקומית.
סוגי הגירה > הגירה פנימית

.
כאשר יחיד או קבוצת אנשים מעתיקים את מקום מגוריהם מאזור לאזור באותה ארץ, זו "הגירה פנימית". דוגמאות לכך הן:
הגירה מהכפר אל העיר או הפוך.
הגירה בין אזורית, בין אזורים שונים באותה מדינה, כגון מהדרום לצפון או מאזורים חקלאיים לאזורים מתועשים.
הגירה בתוך מרחב עירוני משכונות שמעמדן הכלכלי-חברתי בירידה לשכונות חדשות או מתחדשות ובמקביל הגירה ממרכז העיר לפרווריה.
סוגי הגירה > הגירה בין מדינות

מעבר של אזרחים בין מדינות לצורך התיישבות בהן, לתקופה זמנית או לצמיתות. זהו השימוש הנפוץ במילה "הגירה" בשפה יום-יומית.
סוגי הגירה > הגירה בין־יבשתית

מבדילים בין הגירה "פנים־יבשתית" לבין הגירה "בין־יבשתית".[דרושה הבהרה]
סוגי הגירה > מהגרי עבודה

מבחינים בין הגירה לצמיתות לבין הגירה ארעית או חוזרת כאשר המהגר שוהה בארץ היעד לתקופה מוגבלת בלבד ובתום תקופת העסקתו חוזר לארץ מולדתו.
סוגי הגירה > מבקשי מקלט

מהגרים המגיעים למדינה קולטת בשל אסון טבע, מלחמה וכדומה. אלו מכונים גם בשם פליטים.
היקף ההגירה

ניתן למדוד הגירה בצורות שונות - בצורה של זרמים של אנשים (כמה אנשים עוברים בשנה בין מדינות) או בצורה של "מלאי" כלומר כמה אנשים בשנה מסוימת גרים במדינה שהם לא נולדו בה.
מספר המהגרים בעשורים האחרונים עולה בהתמדה. אף על פי שיש שינויים בדפוסים מדי שנה לשנה בגלל מלחמות או אסונות טבע, המגמות ארוכות הטווח נותרות יציבות למדי. לפי נתונים שנאספו בשנים 1990–2020, מעל 280 מיליון אנשים בעולם, שהם כ- 3.6% מתוך אוכלוסיית העולם ביצעו הגירה במהלך חייהם (חיים כיום במדינה אחרת מזו שנולדו בה).
הגורמים להגירה

בניתוח המניעים המשפיעים על ההגירה ניכר ההבדל בין גורמי "דחיפה" – נסיבות המביאות את האדם לעזוב את ארצו, לבין גורמי "משיכה" – המביאים לבחירה בארץ היעד דווקא, כגון תנאים נוחים יותר בארץ היעד או אף סיבות אידאולוגיות.
ההגירה (שאינה הגירה כפויה) נובעת מן הרצון לשפר את איכות החיים או למנוע פגיעה בה. הגורמים לכך הם על פי רוב כלכליים או שהם קשורים בתחומים אחרים, כגון מצב ביטחוני. זאת, על רקע של רעב המוני ובצורת, חוסר במשאבים בעקבות ניצול יתר וכו'. בין המניעים שאינם כלכליים בעיקרם ניתן לראות לחץ ודיכוי דתי, לאומי, פוליטי וחברתי. ההגירה של בני עמים רבים מאירופה הכבושה בידי הנאצים היא דוגמה לכך. בשנים האחרונות אנו עדים לתופעת הגירה מתוך הרפתקנות או רצון לחוות חיים באזורים אחרים ולהכיר תרבויות שונות.
בעשורים הבאים צופים הגירת אקלים של מאות מיליוני בני אדם.
הגורמים להגירה > מאפייני המהגרים

הנטייה להגר מושפעת ממספר מאפיינים מרכזיים של הפרט / משק הבית:
שלב במחזור החיים – נישואין, לידת ילדים, עזיבת הילדים את הבית, גירושין, פטירת בן משפחה וכו' הם גורמים שכיחים להגירה.
רמות ההשכלה וההכנסה – ככל שרמות אלו גבוהות יותר כך עולה נטיית הפרט ומשק הבית להגר.
מין – בחברות מסורתיות גברים נוטים להגר יותר מנשים, אך בחברות מודרניות הדבר משתנה ממקום למקום.
ניסיון בהגירה – מי שהיגר בעבר נוטה יותר להגר פעם נוספת.
הגורמים להגירה > מאפייני המהגרים > הגירה ודת

מחקר של מרכז המחקר פיו משנת 2024 פילח מדגם של נתוני המהגרים בשנים 1990–2020 לפי דת. נוצרים היו הקבוצה המהגרת הגדולה ביותר (אנשים שחיו במדינה אחרת ממה שנולדו בה), והיוו 47% אחוז בין המהגרים, יותר מחלקם באוכלוסיית העולם (30%). 29% מבין המגרים היו מוסלמים, גם הם יותר מחלקם באוכלוסייה הכללית (25%). 13% מתוך המהגרים היו חסרי דת (כמו סינים, אתאיסטים ועוד), 5% הינדים, 4% בודהיסטים ו 1% יהודים. דת קשורה להגירה במספר דרכים. האחת היא אנשים שמהגרים בגלל רדיפות דתיות או כדי להגיע למדינה שבה הם מרגישים יותר בנוח להיות באותו דת של המהגר. בעוד רוב המהגרים מהגרים למדיניות יציבות יותר מבחינה ביטחונית ומדינית ולמדינות עשירות יותר, אנשים נוטים להעדיף מדינות שיש בהן דת קרובה להם. לדוגמה ארצות הברית, אירופה ורוסיה היו יעד מועדף להגירה בקרב נוצרים, ואילו מוסלמים רבים היגרו לסעודיה. יהודים מהגרים. יהודים מהגרים בשיעור של 1% אך הם מהווים רק 0.2% מהאוכלוסיית העולם ונחשבים לכן לאוכלוסייה המהגרת ביותר מבין הדתות הגדולות.
מגבלות ההגירה בין מדינות

לא תמיד ניתן לבצע הגירה באופן חופשי בין מדינות. ישנן הגבלות וחוקים שונים אשר נועדו לווסת או למנוע ממהגרים להיכנס לארצות מסוימות. ישנן ארצות המגבילות את מכסת המהגרים לתוכן, אם על ידי הגבלות חוקיות כמו החזקת אישורי תעסוקה ומחייה בתחומן (כמו גרין קארד בארצות הברית) ואם על ידי מניעה ממהגרי עבודה להגיע לשטחן או להישאר בו מעבר מתקופה מסוימת.
מדינות מעניקות אשרות הגירה שונות, לעיתים לאחר בדיקת מסמכים שונים של המעוניין להגר, הנוגעים להשכלה, הכנסה, פשיעה וכו'. על-מנת ללמוד בדנמרק יש להמציא אישורים מהבנק המעידים ומוכיחים כי יש באפשרותו של הסטודנט לקיים עצמו ולממן את הוצאות הלימודים והמחיה השנתיים ללא הסתמכות על אפשרות לעבוד בדנמרק, מסמכים אלו יש להנפיק באופן שנתי.
יש מדינות המחליטות לחלק ויזות לצורכי הגירה לתחומן, על ידי הגשת בקשות וביצוע הגרלה בין כל המבקשים להגר לתחומן (כמו הגרלת הגרין קארד בארצות הברית).
ישנן מדינות המעודדות הגירה לתחומן (וזאת בתנאי שיפקידו בבנק במדינת היעד סכומי כסף גבוהים מסוימים, מה שיעיד על איתנותם הכלכלית, כפי שנהוג למשל בקנדה לגבי חלק מהמהגרים בקטגוריה של משקיעים) אם כתוצאה ממחסור בכוח עבודה במקצועות מסוימים (כמו מהנדסים ואנשי היי טק) בשטחן, מכירת אזרחות ודרכונים לצורך העשרת המטבע המקומי, ואם בגלל מדיניות לעידוד הגירה לתחומן (כמו עידוד יהודים לעלות ארצה).